Dar es Salaam

Dar es Salaam (po swahilsky a po anglicky; po slovensky staršie aj Dáresalám/Dár-es-Salám; po nemecky Daressalam; po arabsky دار السلام - dár as-salám/lokálna výslovnosť dár es-salám = dom mieru), historický názov Mzizima, je najdôležitejší prístav v Tanzánii, faktické (administratívne) hlavné mesto Tanzánie (najväčšie stredisko štátu, sídlo vlády). Mesto založil v roku 1862 zanzibarský sultán vedľa dediny Mzizima, od roku 1885 do 1. svetovej vojny bolo pod nemeckou koloniálnou správou, od 1919 hlavné mesto britskej Tanganiky, od 1964 do 1981 hlavné mesto Tanzánie. Iné projekty Commons ponúka multimediálne súbory na tému Dar es Salaam